המנגינה הראשונה שמתנגנת בראש היא של ספינת אהבה (פסיפיק פרינסס) love boat והמחשבה הראשונה היא של רומנטיקה. הספינה שכיכבה בתחילת שנות ה80 בתוכנית הפופולארית מבוססת על מנהלת שייט אמיתית שניהלה יומן אחר ההרפתקאות הרומנטיות של נוסעי הספינה. המסלול הקבוע שלה כלל את הריביירה המכסיקנית, תפאורה של דקלים ועצי קוקוס.
הריביירה המכסיקנית נמצאת במערב מכסיקו כהמשך דרומי של קו החוף במערב ארה"ב. חצי האי קליפורניה (באחה קליפורניה). אורכו של חצי האי קליפורניה הוא 1,223 קילומטר. חולות לבנים, מפרצונים שלווים וצוקים נישאים, העומדים בניגוד חד לפנים הארץ הבלתי-מפותח.
ההפלגות לריביירה המכסיקנית יתקיימו בד"כ במתכונת קצרה, סופ"ש שישי- שני 3 לילות; או אמצע שבוע שני - שישי 4 לילות. או במתכונת של שבוע.
תודות עונה הארוכה יחסית, מחירי הקרוזים לבאחה מכסיקו נמוכים יחסית למחירי קרוזים ביעדים אחרים כדוגמת אלסקה, אירופה או יעדים רחוקים באוסטרליה, ניו זילנד והמזרח הרחוק. כך שניתן למצוא קרוזים במחירים של החל מ70$ לאדם ליום.
בהפלגות לבאחה מכסיקו ניתן לפגוש את כל מגוון סוגי האוכלוסיה. מעממי ועד ליוקרתי, צעירים בירח דבש, זוגות באמצע החיים, זוגות בגילאי הזהב ובעיקר משפחות.
מפרץ בצורת חצי אי, חופי חול לבנים, מגדלי מלונות, חיי לילה נוצצים וקופצי לה קֶבראדָה – כל אלו הם התדמית המוכרת של אקפולקו (Acapulco), מקום הנופש הפופולרי כמפלט חמים לפליטים המעוניינים להפשיר מצינת הצפון. תיירות היא ענף ההכנסה המוביל שלה מאז שנות החמישים. אם תעמיקו לפנים היבשה תפגשו עולם שלישי. מרבית הנופשים שמגיעים בקרוזים מסתפקים בבטן-גב באחד החופים הרבים, בקניות במרכזים הנוצצים או בארוחה מכסיקנית מתובלת וחריפה בעיר שיש בה יותר מסעדות מכל יעד אחר במכסיקו.
הקופצים המפורסמים מהצוק התלול לה קבראדה querbrada cliff מרתקים את המבקרים עוד משנות ה-30 של המאה הקודמת ביכולתם לקפוץ מגובה של70 מ´ מפסל הבתולה, אל תוך נקיק קטן וצר, שנדמה שבקושי יש בו די מים לשטוף בהם את הרגליים. זה לא מפתיע, לכן, שהקופצים נושאים תפילה לפני אתר פולחן קטן, לפני שהם מזנקים אל התהום.
לבה של אקפולקו הוא השדרה הראשית שלה,Avenida Costera Miguel Aleman, המכונה בקיצור The Costera סביב השדרה מרוכזים בתי המלון, חופי הרחצה ומקומות הבילוי והבידור של עיר הנופש הזאת.